Ego locerannus Dominus Branceduni, Notum facio omnibus præsentes litteras inspecturis, Quod domnus Dalmatius li Hungres miles pignori obligauit viro religioso STEPHANO Abbati Clun. decimam suam de Cortrambley,  tertiam partem decimæ de Hainay,  quicquid iuris in eisdem decimis potest reclamare vel habere, pro nonaginta libris Clun. monetæ, quæ omnia antedicta sunt,  antea erant de feodo Abbatis supradicti. Pro qua obligatione,  conuentionibus obseruandis, Ego ad preces  mandatum dicti Dalmatij, erga dictum Abbatem,  successores suos,  Ecclesiam Clun. fideiussorem me constitui, promittens bona fide, quod si dictus Dalmatius prædictas decimas prædictis Abbatib.  Ecclesiæ Clun. legitime nō garantiret, vel prædictas conuentiones non attenderet, vel super ipsis decimis eos in aliquo molestaret, Ego ad submonitionem dicti Abbatis, vel eius mandatum, apud Cluniacum tenerē hostagium, donec de iniuriis illatis in prædictis conuentionibus satisfactum esset Abbati supradicto competenter: vel si dictum hostagium tenere non potuero vel noluero, in gagiis portabilibus vel mobilibus sæpedicto Abbati  Ecclesiæ satisfacere tenebor competenter. In cuius rei testimonium præsentes litteras sigilli nostri munimine feci roborari. Actum anno Domini M. CC. XXXIV. mense Ianuario.